ai4bharat/Pralekha huggingface dataset:
பழங்குடியினர் நலத்துறை அமைச்சகம்
தேசிய பழங்குடியினர் ஆராய்ச்சி மாநாடு: மத்திய அமைச்சர் திரு பிஷேஸ்வர் துடு தொடங்கிவைத்தார்
இரண்டு நாள் ‘‘தேசிய பழங்குடியின திறமையாளர்கள் மாநாடு’’-ஐ மத்திய பழங்குடியின இணையமைச்சர் திரு பிஷ்வேஸ்வர் துடு தொடங்கி வைத்தார். செப்டம்பர் 23, 24ம் தேதிகளில் நடைபெறும் இந்த மாநாடு தேசிய பழங்குடியினர் ஆராய்ச்சி கழகம், இந்திய பொது நிர்வாக கழகம், ஒடிசா கேஐஎஸ்எஸ் நிகர்நிலைப் பல்கலைக்கழகம், எஸ்சிஎஸ்சிஆர்டிஐ ஆகியவற்றுடன் இணைந்து நடத்தப்படுகிறது.
இந்த பயிலரங்கில், ஒடிசா, ஜார்கண்ட், சத்தீஸ்கர் மற்றும் மேற்கு வங்க பல்கலைக்கழகங்களைச் சேர்ந்த 250க்கும் மேற்பட்ட பழங்குடியின ஆராய்ச்சி மாணவர்களுடன், மத்திய அமைச்சர் கலந்துரையாடினார். ஆராய்ச்சி மாணவர்கள் தங்கள் ஆய்வறிக்கையை சமர்ப்பித்தனர். பழங்குடியினர் விவகாரத்துறை அமைச்சக அதிகாரிகளுடன், ஆராய்ச்சி மாணவர்கள் மற்றும் வழிகாட்டிகள் கலந்துரையாடினர்.
பழங்குடியினர் ஆராய்ச்சி மாணவர்கள் மத்திய, மாநில அளவில் பல்வேறு ஆராய்ச்சிகளில் ஈடுபட வைப்பதற்கான சூழலை ஏற்படுத்துவதுதான் இந்த மாநாட்டின் நோக்கம்.
இந்நிகழ்ச்சியில் பேசிய மத்திய அமைச்சர் திரு பிஷ்வேஸ்வர் துடு, ஆதிவாசி சமுகத்தினர், ஆராய்ச்சி துறையில் மட்டும் அல்லாமல், விளையாட்டு மற்றும் கைவினைத் தொழில்கள் உட்பட பல துறைகளில் அவர்கள் ஆற்றல் மிக்கவர்களாகவும், திறமைசாலிகளாகவும் உள்ளனர் என்றார்.
மேலும் விவரங்களுக்கு:
https://pib.gov.in/PressReleasePage.aspx?PRID=1757595
நிதி அமைச்சகம்
மத்திய பட்ஜெட் 2023-24-ல் அறிவித்தபடி, கொவிட்-19க்கான சிறு, குறு மற்றும் நடுத்தர தொழில் துறையினருக்கு விவாதத்தில் இருந்து நம்பிக்கை அளிக்கும் திட்டத்தை அரசு தொடங்கியது
மத்திய பட்ஜெட் 2023-24-ல் அறிவித்தபடி, கொவிட்-19க்கான சிறு, குறு மற்றும் நடுத்தர தொழில் துறையினருக்கு விவாதத்தில் இருந்து நம்பிக்கை அளிக்கும் திட்டத்தை மத்திய நிதியமைச்சகத்தின் செலவினத் துறை தொடங்கியது. இத்திட்டம் மத்திய பட்ஜெட் 2023-24 தாக்கல் செய்யப்பட்ட போது, நிதியமைச்சர் திருமதி நிர்மலா சீதாராமன் அறிவித்தார்.
சிறு, குறு மற்றும் நடுத்தர தொழில் நிறுவனங்கள், கொவிட் காலத்தில் ஒப்பந்தங்களை நிறைவேற்றுவதில் தோல்வியடைந்தால், ஏலம் அல்லது செயல்திறன் பாதுகாப்பு தொடர்பாக பெறப்பட்ட தொகையில் 95 சதவீதத்தை அரசு மற்றும் அரசு நிறுவனங்கள் திருப்பித் தரும். இது சிறு, குறு மற்றும் நடுத்தர தொழில் நிறுவனங்களுக்கு நிவாரணத்தை அளிக்கும்”.
இது குறித்த உத்தரவை நிதி அமைச்சகத்தின் செலவினத் துறை, 06.02.2023 அன்று வெளியிட்டது. இது தொடர்பான இறுதி உத்தரவு, மற்றவர்களுக்கும் நிவாரணத்தை நீட்டித்தது குறித்தும், பணத்தைத் திரும்பப் பெறுவதற்கான வரம்புகளைத் தளர்த்தியது குறித்தும் 11.04.2023 அன்று வெளியிடப்பட்டது. இத்திட்டத்தின் கீழ் உரிமைக் கோருவதற்கான கடைசி நாள் 30.06.2023 ஆகும்.
சிறப்பு சேவைகள் மற்றும் கட்டுரைகள்
பி.எஸ்.என்.எல் மொபைல் வேனிட்டி எண்களின் மின்-ஏலம்
பி.எஸ்.என்.எல் தமிழ்நாடு வட்டம் 25.05.2023 முதல் 31.05.2023 வரை வேனிட்டி மொபைல் எண்களை மின்-ஏலம் மூலம் விற்பனை செய்கிறது. ஆர்வமுள்ள வாடிக்கையாளர்கள் தங்கள் மொபைல் எண்களாக ஃபேன்சி எண்களைப் பெற www.eauction.bsnl.co.in என்ற இணையதளத்தை பார்வையிடலாம். ஃபேன்சி எண்களின் ஆன்லைன் ஏலத்திற்கு. ஏலம் எடுப்பதற்கான கடைசி தேதி 31.05.2023 ஆகும்.
மொபைல் எண் என்பது ஒருவரது எளிதான அடையாளம், இதன் மூலம் நாம் மற்றவர்களையும், மற்றவர்கள் நம்மையும் தொடர்பு கொள்ளலாம். ஒரு தொழிலதிபருக்கு மொபைல் எண் என்பது அவரது வாடிக்கையாளர்களுக்கு எளிதில் நினைவில் கொள்ளக்கூடிய ஃபேன்ஸி எண்ணாக இருக்க வேண்டும். சில நபர்களுக்கு ஃபேன்ஸி எண் வேண்டும் என்ற ஆசையும் இருக்கும்.குறிப்பாக, சிலருக்கு நம் பிறந்த தேதி, வருடம் அல்லது வாகன எண் அல்லது ஏதோ பிடித்த எண் தொலைபேசி எண்ணின் தொடக்கத்திலோ அல்லது முடிவிலோ உள்ள எண்களை வாங்கிப் பயன்படுத்துவதில் தனி ஆர்வம் இருக்கும். சிலர் அலுவலக பயன்பாட்டிற்கோ அல்லது குடும்ப உறுப்பினர்களுக்காக தொடர்ச்சியான எண்களை வாங்கி பயன்படுத்துகின்றனர். அனைவரின் ஃபேன்சி எண் தேவையை பூர்த்தி செய்வதற்காக, பிஎஸ்என்எல் பல்வேறு வகையான வேனிட்டி எண்களை வழங்குகிறது.
'வேனிட்டி எண்கள்' என்ற பெயரில் மின் ஏலத்தின் மூலம் கவர்ச்சிகரமான எண்களை பிஎஸ்என்எல் விற்பனை செய்து வருகிறது. எவரும் தங்களுக்கு விருப்பமான ஆடம்பரமான மொபைல் எண்ணைப் பெற மின் ஏலத்தில் பங்கேற்கலாம். போஸ்ட்பெய்ட் மற்றும் ப்ரீபெய்ட் வகைகளில் வேனிட்டி எண்கள் கிடைக்கின்றன. இப்போது, ஆன்லைனில் வேனிட்டி எண்ணைப் பெறுவது எப்படி என்று பார்ப்போம்.
- பி.எஸ்.என்.எல் நிறுவனத்தின் அதிகாரப்பூர்வ இணையதளத்திற்குச் செல்லவும் “eauction.bsnl.co.in”
- இந்த தளத்தில் உள்ள “Login/Register” என்பதைக் கிளிக் செய்யவும்
- உங்கள் தற்போதைய மொபைல் எண் மற்றும் மின்னஞ்சல் முகவரி குறிப்பிடவும். இப்போது உங்கள் உள்நுழைவு விவரங்கள் உங்கள் மின்னஞ்சல் முகவரிக்கு அனுப்பப்படும்.
- உள்நுழைவு விவரங்களை உள்ளிட்டு வெற்றிகரமாக உள்நுழைக.
- உங்கள் முன் காட்டப்படும் பிரீமியம் எண்களில் ஏதேனும் ஒன்றைத் தேர்வுசெய்யவும்.
- இப்போது “Continue to card” என்பதைக் கிளிக் செய்யவும். இதற்குப் பிறகு, பதிவுக் கட்டணத்தைச் செலுத்தவும் 
- அடுத்து நீங்கள் விரும்பிய எண்ணை ஏலத்தில் எடுப்பதற்காக குறைந்தபட்ச ஏலத் தொகையைக் குறிப்பிடவும்.
- ஒவ்வொரு ஃபேன்ஸி எண்ணுக்கும் 3 பயனாளர்கள் BSNL தேர்ந்தெடுக்கும். மீதமுள்ள பயனாளர்களுக்கு அவர்களின் பதிவுக் கட்டணம் 10 நாட்களுக்குள் அதே ஆன்லைன் மூலம் திரும்ப செலுத்தப்படும்
- .தேர்ந்தெடுக்கப்பட்ட மூன்று பயனாளர்கள் குறிப்பிட்ட ஏலத் தொகையின்படி H1, H2, H3 என வகைப்படுத்தப்படுவார்கள்.
- அதிக ஏலம் எடுப்பவருக்கு எண் ஒதுக்கப்படும். அவர் அதை எடுக்க விரும்பவில்லை என்றால், அடுத்தவருக்கு அந்த எண் ஒதுக்கப்படும்.
- மின் ஏலத்தில் நம்பரை வென்றவருக்கு அடுத்த சில நாட்களில் எண் வழங்கப்படும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
‘நகர நிதி தரவரிசைகள்- 2022’ வலைத்தளத்தில் நகர்ப்புற உள்ளாட்சி அமைப்புகளை பங்கேற்க மத்திய வீட்டுவசதி மற்றும் நகர்ப்புற வளர்ச்சி அமைச்சகம் அழைப்பு விடுத்துள்ளது
மத்திய வீட்டுவசதி மற்றும் நகர்ப்புற வளர்ச்சி அமைச்சகம், ‘நகர நிதி தரவரிசைகள்- 2022’ www.cityfinance.in/rankings, என்ற வலைத்தளத்தில் மார்ச் 20,2023 முதல் நகர்ப்புற உள்ளாட்சி அமைப்புகள் நேரடியாக பங்கேற்க முடியும். ‘நகர நிதி தரவரிசைகள்- 2022’ தொடங்கப்பட்டு இருப்பதன் முக்கிய நோக்கம், நாடு முழுவதிலும் உள்ள உள்ளாட்சி அமைப்புகளின் செயல்பாடுகளை சீராய்வு செய்யும் நடவடிக்கையாகும்.
இதன் வழிகாட்டுதல்களின் கீழ், மத்திய வீட்டுவசதி மற்றும் நகர்ப்புற வளர்ச்சித்துறை அமைச்சர் திரு ஹர்தீப் சிங் பூரி கடந்த டிசம்பர் 28, 2022 அன்று, நகர்ப்புற உள்ளாட்சி அமைப்புகளின் செயல்பாடுகளை 15 முக்கிய அம்சங்களின் கீழ் சீராய்வு நடவடிக்கைகள் மேற்கொள்ளப்படும் என தெரிவித்தார்.
பிரதமர் அலுவலகம்
பசவ ஜெயந்தி நன்னாளில் ஜெகத்குரு பசவேஸ்வராவுக்குப் பிரதமர் மரியாதை செலுத்தியுள்ளார்
பசவ ஜெயந்தி நன்னாளில் ஜெகத்குரு பசவேஸ்வராவுக்குப் பிரதமர் திரு நரேந்திர மோடி மரியாதை செலுத்தியுள்ளார். காணொளி ஒன்றின் வாயிலாக ஜெகத்குரு பசவேஸ்வரா குறித்த கருத்துக்களை திரு மோடி பகிர்ந்துள்ளார்.
ட்விட்டர் பதிவில் அவர் கூறியிருப்பதாவது:
“பசவ ஜெயந்தி என்னும் நன்னாளில் ஜெகத்குரு பசவேஸ்வராவை வணங்குகிறேன். அவரது சிந்தனைகளும், கோட்பாடுகளும் மனித சமூகத்துக்கு சேவையாற்ற நமக்கு ஊக்கமளிக்கின்றன. ஒடுக்கப்பட்ட மக்களுக்கு அதிகாரமளிக்கவும், வலிமையான மற்றும் வளமான சமூகத்தை கட்டமைக்கவும் அவர் குரல் கொடுத்தார்.”
இந்திய போட்டிகள் ஆணையம்
சஜன் இந்தியா லிமிடெட் நிறுவனத்தின் மூலதனப் பங்குகளை சோனா கம்பெனி பிரைவேட் லிமிடெட் வாங்க சிசிஐ ஒப்புதல்
சஜன் இந்தியா லிமிடெட் நிறுவனத்தின் மூலதனப் பங்குகளை சோனா கம்பெனி பிரைவேட் லிமிடெட் வாங்க சிசிஐ என்று அழைக்கப்படும் இந்திய போட்டியியல் ஆணையம் ஒப்புதல் அளித்துள்ளது. போட்டியியல் சட்டம் 2002-ன் 31 பிரிவின் கீழ் இந்த ஒப்புதல் அளிக்கப்பட்டுள்ளது.
சிங்கப்பூர் விதிகள் படி நிறுவப்பட்டுள்ள சோனா கம்பெனி பிரைவேட் லிமிடெட் நிறுவனத்திற்கு இந்த அறிவிப்பு வெளியாகும் தேதி வரை இந்தியாவில் நேரடி நிறுவனங்களோ அல்லது முதலீடுகளோ இல்லை.
இந்தியாவில் வேளாண் இராசாயணங்கள் துறைக்கான வேதியியல் பொருட்களின் தயாரிப்பு, சிறப்பு ரசாயனங்களின் தயாரிப்பு உள்ளிட்டவற்றில் சஜன் இந்தியா லிமிடெட் ஈடுபட்டுள்ளது.
சஜன் இந்தியா லிமிடெட் நிறுவனத்தின் மூலதனப் பங்குகளை சோனா கம்பெனி பிரைவேட் லிமிடெட் வாங்க இந்தியப் போட்டியியல் ஆணையம் அளித்துள்ள ஒப்புதல் குறித்த விரிவான உத்தரவு விரைவில் வெளியாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798273
பொருளாதார விவகாரங்களுக்கான மத்திய அமைச்சரவைக் குழு
பீகாரில் கோசி ஆற்றின் குறுக்கே புதிய நான்கு வழி பாலம் அமைக்க மத்திய அமைச்சரவை ஒப்புதல்
பீகார் மாநிலம் புலாவத் என்னும் இடத்தில் 6.930 கிலோ மீட்டர் தொலைவுக்கு நான்கு வழி பாலம் அமைக்கும் திட்டத்திற்கு பிரதமர் திரு. நரேந்திர மோடி தலைமையில் நடந்த பொருளாதார விவகாரங்களுக்கான மத்திய அமைச்சரவைக் குழு கூட்டத்தில் ஒப்புதல் வழங்கப்பட்டது. தேசிய நெடுஞ்சாலை 106-ல் பிர்பூர்-பிஹ்பூர் பிரிவில் 106ஆவது கிலோ மீட்டரிலிருந்து 136ஆவது கிலோ மீட்டர் வரை ரூ.1478.40 கோடி மதிப்பில் சாலை கரைகளைப் பலப்படுத்தி சீரமைக்கும் திட்டத்திற்கும் மத்திய அமைச்சரவைக் குழு அனுமதி அளித்துள்ளது. இந்தத் திட்டத்தின் கட்டுமான காலம் மூன்று ஆண்டுகள் ஆகும். 2022 ஜூன் மாத வாக்கில் இது நிறைவடையும் என எதிர்பார்க்கப்படுகிறது.
வணிகம் மற்றும் தொழில்துறை அமைச்சகம்
இந்திய தொழில்துறையின் வருங்காலத் தூண்கள் தரமும், உற்பத்தித் திறனும் : திரு பியுஷ் கோயல்
இந்திய தொழில்துறையின் வருங்கால தூண்களாக தரமும், உற்பத்தித் திறனும் திகழும் என்று மத்திய ரயில்வே, வர்த்தகம் மற்றும் தொழில் மற்றும் நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியுஷ் கோயல் இன்று கூறினார்.
உத்யோக் மாந்தனின் இணையக் கருத்தரங்கில் பேசிய அவர், வணிக உலகில் இந்தியாவின் அடையாளத்தை கட்டியெழுப்புவதற்கான பயணத்தை நாம் தொடர வேண்டும் என்றும் பொருட்களையும், சேவைகளையும் மிகவும் திறன்மிக்கதாகவும், பயன்மிக்கதாகவும் வழங்க வேண்டும் என்றும் கூறினார். இதன் மூலம், நமது பொருட்களின் தரத்தின், மதிப்பின் வலிமையோடு உலகத்திற்கு நாம் சேவையாற்றலாம் என்று அவர் கூறினார்.
நாம் வேலை செய்யும் விதம், நமது மனநிலை ஆகியவற்றில் உத்யோக் மாந்தன் மாற்றத்தை உருவாக்கும் என்று கூறிய திரு கோயல், அதிக உற்பத்தித் திறன், உயர்தரம் ஆகியவற்றில் சர்வதேச அளவில் இந்தியா செயலாற்றுவதற்கான அடித்தளத்தை அமைத்ததற்காக இது நினைவில் கொள்ளப்படும் என்று தெரிவித்தார். நமது தொழில்துறையும், வணிகமும் எப்போதும் வெளிப்படுத்தி வந்த உண்மையான உணர்வோடு இந்த இணையக் கருத்தரங்க வரிசை எடுத்துக் கொள்ளப்படும் என்று அவர் கூறினார். இதில் செய்யப்படும் பரிந்துரைகளை செயல்படுத்துவதில் தான் உத்யோக் மாந்தன் கருத்தரங்கின் வெற்றி அடங்கியிருப்பதாக அமைச்சர் மேலும் கூறினார்.
இந்திய தொழில்துறையின் தரத்தையும், உற்பத்தித் திறனையும் ஊக்குவிப்பதற்காக இந்திய தர நிர்ணயக் குழு, தேசிய உற்பத்தி திறன் குழு மற்றும் தொழில் அமைப்புகளோடு இணைந்து, மத்திய வர்த்தக தொழில்கள் அமைச்சகத்தின் தொழில் மற்றும் உள்நாட்டு வர்த்தக ஊக்குவிப்புத் துறை, உத்யோக் மாந்தன் இணையக் கருத்தரங்குகளை நடத்துகிறது. 2021 ஜனவரி 4 அன்று தொடங்கிய கருத்தரங்குகள், 2021 மார்ச் 2 வரை நடைபெறும்.
மேலும் விவரங்களுக்கு: https://pib.gov.in/PressReleasePage.aspx?PRID=1686564
-----
(Visitor Counter : 179
எரிசக்தி அமைச்சகம்
75 மில்லியன் அமெரிக்க டாலர் மதிப்பிலானக் கடனை சுமிடோமோ மிட்சுய் பேங்கிங் கார்ப்பரேஷன் வாயிலாக ஆர் ஈ சி லிமிடெட் பெற்றது
இந்திய வங்கி சாரா நிதி நிறுவனங்கள் வரலாற்றில் முதல் முறையாக, ஐந்து வருடத்திற்கான 75 மில்லியன் அமெரிக்க டாலர் மதிப்பிலான கூட்டுக் கடனை ஆர் ஈ சி லிமிடெட் பெற்றுள்ளது.
சுமிடோமோ மிட்சுய் பேங்கிங் கார்ப்பரேஷன் இதற்கான ஒரே ஏற்பாட்டாளராக நியமிக்கப்பட்டிருந்தது. இந்தக் கடனுடன் சேர்த்து, வட்டி பாதுகாப்புக் குறித்த ஒப்பந்தத்திலும் இந்திய பெருநிறுவன வரலாற்றிலேயே முதல் முறையாக ஆர் ஈ சி லிமிடெட் ஈடுபட்டுள்ளது.
உள்கட்டமைப்பு மின்சாரத் திட்டங்களுக்கு நிதி உதவி அளிப்பதற்காக ரிசர்வ் வங்கியின் வழிகாட்டுதல்களின் கீழ் இந்தத் தொகை பயன்படுத்தப்படும்.
இது குறித்து கருத்து தெரிவித்துள்ள ஆர்ஈசி தலைவர் மற்றும் நிர்வாக இயக்குநர் திரு சங்கர் மல்ஹோத்ரா, "இந்த நிதியை இந்திய வங்கி சாரா நிதி நிறுவனங்கள் வரலாற்றிலேயே முதன்முறையாக பெற்றிருப்பது குறித்து மகிழ்ச்சி அடைகிறோம். இதிலிருந்து பெறப்பட்ட அனுபவம்
எங்களுக்குப் பயனுள்ளதாக இருக்கும்," என்று கூறினார்.
1969-ம் ஆண்டு நிறுவப்பட்ட நவரத்னா வங்கி சாரா நிதி நிறுவனமான ஆர்ஈசி, மின்சாரத் துறை நிதி உதவி மற்றும் மேம்பாட்டில் நாடு முழுவதும் ஈடுபட்டுள்ளது. ஐம்பது ஆண்டுகளை நிறைவு செய்து வெற்றிகரமாக இந்நிறுவனம் இயங்கி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765192
இளைஞர் நலன் மற்றும் விளையாட்டு அமைச்சகம்
மத்திய விளையாட்டுத் துறை அமைச்சர் திரு அனுராக் சிங் தாக்கூர் பாட்டியாலா இந்திய விளையாட்டு ஆணையத்தின் மையத்தில் 300 படுக்கைகள் கொண்ட புதிய விடுதியைத் திறந்து வைத்தார்
மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் இன்று பாட்டியாலாவில் உள்ள இந்திய விளையாட்டு ஆணையத்தின் நேதாஜி சுபாஸ் தேசிய விளையாட்டுக் கழகத்திற்கு சென்று பார்வையிட்டதுடன், ரூ. 26.77 கோடி செலவில் கட்டப்பட்ட 300 படுக்கைகள் கொண்ட புதிய விடுதியைத் திறந்து வைத்தார்.
ரூ.5.25 கோடி செலவில் புதுப்பிக்கப்பட்டு மேம்படுத்தப்பட்ட இந்தியாவின் புகழ்பெற்ற ஹாக்கி வீரர் மேஜர் தயான்சந்த் மற்றும் ஓட்டப்பந்தய வீராங்கனை பி.டி.உஷா ஆகியோருக்கு அர்ப்பணிக்கப்பட்ட தங்கும் விடுதிகளையும் அமைச்சர் திறந்து வைத்தார்.
இந்த நிகழ்ச்சியில் உரையாற்றிய திரு தாக்கூர் , "விளையாட்டு வீரர்களுக்கு சிறந்த வசதிகளை வழங்குவதே அரசின் முயற்சியாகும். அனைத்து கொள்கைகளிலும் விளையாட்டு வீரர்களை மையமாக வைத்திருப்பதன் முக்கியத்துவத்தை பிரதமர் திரு நரேந்திர மோடி எப்போதும் வலியுறுத்தி வருகிறார். இந்த புகழ்பெற்ற மையத்தில் பயிற்சி பெறும் விளையாட்டு வீரர்களுக்கு தங்கும் வசதிகளை மேம்படுத்தும் வகையில், இந்த 300 படுக்கைகள் கொண்ட புதிய தங்கும் விடுதியும், பழைய தங்கும் விடுதிகளை மேம்படுத்துதியும் திறந்திருப்பது அரசின் முயற்சிகளில் மற்றொரு படியாகும்." என்று கூறினார்.
பாட்டியாலா மையத்தில், கல்விப் படிப்புகளில் முதல் முறையாக கூடுதலாக ஒரு விளையாட்டு செயல்திறன் பகுப்பாய்வு பாடத்திட்டத்தையும் அவர் தொடங்கி வைத்தார். இந்த பாடத்திட்டத்தின் முதல் தொகுதி மாணவர்களுடன் உரையாடிய திரு. தாக்கூர் , "ஒரு தடகள வீரரின் உண்மையானத் திறனை மதிப்பிடுவதற்கு விளையாட்டு அறிவியல் மற்றும் விளையாட்டு செயல்திறன் பகுப்பாய்வுகளை சேர்ப்பது மிகவும் முக்கியமானது, இது சர்வதேசப் போட்டிகளில் இந்தியாவின் ஒட்டுமொத்த செயல்திறனை மேம்படுத்துவதில் நீண்ட தூரம் செல்ல முடியும்." என்றார்.
400 க்கும் மேற்பட்ட விளையாட்டு வீரர்கள் மற்றும் பயிற்சியாளர்களுடன் கலந்துரையாடிய அமைச்சர், மேலும் விளையாட்டுகளில் தொடர்ந்து கவனம் செலுத்தி, நாட்டைப் பெருமைப்படுத்துமாறு ஊக்கமளித்தார். விளையாட்டு வீரர்களுக்கு மையத்தில் உள்ள வசதிகள் மற்றும் தற்போதைய அமைப்பில் அவர்கள் விரும்பும் மேம்பாடுகளைப் பற்றிய கருத்துக்களை அமைச்சர் கேட்டறிந்தார்.
பெண்கள் மற்றும் குழந்தை நலன் அமைச்சகம்
ஆறு மாநிலங்களின் மண்டல மாநாடு மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி ஜூபின் இரானி தலைமையில் நாளை மும்பையில் நடைபெறவுள்ளது
மும்பையில் நாளை  நடைபெறவுள்ள மகாராஷ்டிரா, ராஜஸ்தான், கோவா, குஜராத், மத்தியப் பிரதேசம், தாத்ரா & நகர் ஹவேலி மற்றும் டாமன் & டையூ ஆகிய மாநிலங்கள்/யூனியன் பிரதேசங்களின் மேற்கு மண்டல மாநாட்டிற்கு மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி ஜூபின் இரானி நாளை தலைமை வகிப்பார்.
அண்மையில் தொடங்கப்பட்ட 3 முக்கிய திட்டங்களான ஊட்டச்சத்து 2.0, வாத்சல்யா, சக்தி ஆகியவற்றின் சிறந்த தாக்கத்தை உறுதி செய்வதற்காக, நாட்டின் ஒவ்வொரு பிராந்தியத்திலும் உள்ள மாநில அரசுகள் மற்றும் பங்குதாரர்களுடன் தொடர்ச்சியான மண்டல ஆலோசனைகளை மகளிர் மற்றும் குழந்தைகள் மேம்பாட்டு அமைச்சகம் தொடங்கியுள்ளது.
மும்பையில் நடைபெறும் மண்டல கூட்டம் இத்தொடரின் நான்காவது கூட்டமாகும். முதல் கூட்டம் ஏப்ரல் 2-ம் தேதி சண்டிகரிலும், இரண்டாவது ஏப்ரல் 4-ம் தேதி பெங்களூருவிலும் மூன்றாவது கூட்டம் ஏப்ரல் 10 அன்று குவஹாத்தியிலும் நடைபெற்றது.
இந்தியாவின் மக்கள்தொகையில் 67.7% இருக்கும் மகளிர் மற்றும் குழந்தைகளுக்கு அதிகாரமளித்தல் மற்றும் பாதுகாப்பான சூழலில் அவர்களின் ஆரோக்கியமான வளர்ச்சியை உறுதிசெய்வது நாட்டின் நிலையான மற்றும் சமமான வளர்ச்சிக்கும், பொருளாதார மற்றும் சமூக மாற்றங்களை அடைவதற்கும் முக்கியமானது.
இந்த நோக்கத்தை அடைய, அமைச்சகத்தின் 3 முக்கியமான திட்டங்களுக்கு பிரதமர் திரு நரேந்திர மோடி தலைமையிலான மத்திய அமைச்சரவை சமீபத்தில் ஒப்புதல் அளித்துள்ளது. 2021-22 முதல் 2025-26 வரையிலான 15-வது நிதி ஆணையக் காலத்தில் இந்த 3 பணிகளும் செயல்படுத்தப்படும்.
செலவு பகிர்வு அடிப்படையில் மாநில அரசுகள் / யூனியன் பிரதேச நிர்வாகங்களால் செயல்படுத்தப்படும் மத்திய நிதியுதவி திட்டங்கள் இவையாகும். திட்ட வழிகாட்டுதல்கள் மாநிலங்கள்/யூனியன் பிரதேசங்களுடன் பகிரப்படுகின்றன.
மகளிர் மற்றும் குழந்தைகளுக்கான மாநில நடவடிக்கைகளில் உள்ள இடைவெளிகளை நிவர்த்தி செய்வது, பாலின சமத்துவம் மற்றும் குழந்தைகளை மையமாகக் கொண்ட சட்டம், கொள்கைகள் மற்றும் திட்டங்களை உருவாக்குவது, அமைச்சகங்கள் இடையேயான மற்றும் துறைகளுக்கிடையேயான ஒருங்கிணைப்பை ஊக்குவிப்பது ஆகியவை மகளிர் மற்றும் குழந்தைகள் மேம்பாட்டு அமைச்சகத்தின் முதன்மை நோக்கம் ஆகும்.
சமூக மாற்றத்தை உறுதி செய்வதற்காக கூட்டாட்சியின் உண்மையான உணர்வில் அடுத்த 5 ஆண்டுகளில் திட்டங்களை முறையாக செயல்படுத்த வசதியாக அமைச்சகத்தின் 3 முக்கிய திட்டங்கள் குறித்து மாநில அரசுகள்/யூனியன் பிரதேச நிர்வாகங்களுக்கு விழிப்புணர்வு ஏற்படுத்துவது மண்டல மாநாடுகளின் நோக்கம் ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815517
தொலைதொடர்பு மற்றும் தகவல் தொழில்நுட்ப அமைச்சகம்
"ஒளிபரப்பு மற்றும் கேபிள் சேவைகளுக்கான ஒழுங்குமுறை கட்டமைப்பை மறுஆய்வு செய்தல்" குறித்த டிராய் ஆலோசனை அறிக்கை மீதான கருத்துகள் மற்றும் எதிர் கருத்துகளைப் பெறுவதற்கான கடைசி தேதி நீட்டிப்பு
இந்திய தொலைத்தொடர்பு ஒழுங்குமுறை ஆணையம்  08 ஆகஸ்ட் 2023 அன்று "ஒளிபரப்பு மற்றும் கேபிள் சேவைகளுக்கான ஒழுங்குமுறை கட்டமைப்பின் மறுஆய்வு" குறித்த ஆலோசனை அறிக்கையை வெளியிட்டது. கலந்தாய்வில் எழுப்பப்பட்ட பிரச்சினைகள் குறித்து பங்குதாரர்களிடமிருந்து கருத்துகளைப் பெறுவதற்கான கடைசி தேதி 05 செப்டம்பர் 2023 என்றும் எதிர் கருத்துகளைப் பெற கடைசி தேதி 19 செப்டம்பர் 2023 என்றும் நிர்ணயிக்கப்பட்டது.
மேற்குறிப்பிட்ட ஆலோசனைப் பத்திரத்தில் கருத்துகளை சமர்ப்பிப்பதற்கான கால அவகாசத்தை நீட்டிக்குமாறு பங்குதாரர்களிடமிருந்து பெறப்பட்ட கோரிக்கைகளைக் கருத்தில் கொண்டு, கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதியை முறையே 19 செப்டம்பர் 2023 மற்றும் அக்டோபர் 3, 2023 வரை நீட்டிக்க முடிவு செய்யப்பட்டுள்ளது.
கருத்துகள் மற்றும் எதிர் கருத்துகளை மின்னணு வடிவில், மின்னஞ்சல் ஐடிadvbcs-2@trai.gov.inமற்றும்jtadvbcs-1@trai.gov.in அனுப்பலாம்.
ஏதேனும் விளக்கம் / தகவலுக்கு, ஆலோசகர்  திரு அனில் குமார் பரத்வாஜை தொலைபேசி எண்ணில் தொடர்பு கொள்ளலாம். +91-11-23237922.
பிரதமர் அலுவலகம்
பிரயாக்ராஜ் கும்பமேளாவிற்குப் பிரதமர் நாளை செல்கிறார்
பிரயாக்ராஜில் நடைபெறும் கும்பமேளாவைப் பிரதமர் திரு நரேந்திர மோடி நாளை பார்வையிடுகிறார். கும்பமேளாவில் மத்திய குடிநீர் மற்றும் துப்புரவு அமைச்சகத்தால் ஏற்பாடு செய்யப்பட்டுள்ள தூய்மையான கும்பமேளா, தூய்மைக்கு நன்றி நிகழ்ச்சியில் அவர் பங்கேற்பார்.
தூய்மையான கும்பமேளா, தூய்மைக்கு நன்றி என்பதற்கான விருதுகளைத் துப்புரவுத் தொழிலாளர்கள், காவல்துறை ஊழியர்கள் உள்ளிட்டோருக்குப் பிரதமர் வழங்குவார். தூய்மைக்கான சேவை நிதிப் பயன்கள் பற்றிய டிஜிட்டல் அறிவிப்பும் வெளியிடப்படும்.
பின்னர் அங்கு திரண்டிருக்கும் மக்களிடையே பிரதமர் உரையாற்றுவார்.
திரிவேணி சங்கமத்தில் பிரதமர் புனித நீராடுவார். பிரயாக்ராஜில் துப்புரவுத் தொழிலாளர்களுடனும் அவர் கலந்துரையாடுவார்.
இந்த ஆண்டு பிரயாக்ராஜில் ஏற்பாடு செய்யப்பட்டுள்ள கும்பமேளாவில் முன்னெப்போதும் இல்லாத அளவுக்கு தூய்மை இந்தியா முன்முயற்சிகளில் கவனம் செலுத்தப்பட்டுள்ளது. தூய்மையான கும்பமேளா, தூய்மைக்கு நன்றி எனும் விருதுகள் பிரதமரால் வழங்கப்படுவது, தூய்மையான கும்பமேளாவை உறுதி செய்வதில் முக்கியப் பங்கு வகித்தவர்களை கவுரவிப்பதாக இருக்கும்.
பிரதமர் அலுவலகம்
ரியாத்தில் பிரதமர் சவுதி அரேபியாவில் பட்டத்து இளவரசரை சந்தித்தார்
பிரதமர் திரு.நரேந்திர மோடி மேன்மை தங்கிய சவுதி அரேபியாவின் பட்டத்து இளவரசர் அப்துல்அசீஸ் பின் சல்மான் அல் சவுத்-வுடன் கலந்துரையாடினார். இந்தியா - சவுதி அரேபியா நட்புறவுக்கு கூடுதல் ஆற்றலை சேர்க்கும் வகையில், இந்த சந்திப்பின் போது, எரிசக்தி தொடர்பான பல்வேறு விசயங்கள் விவாதிக்கப்பட்டன. நமது உறவின் மிக முக்கியமான தூணாக எரிசக்தி உள்ளது என்று பிரதமர் கூறினார்.
இந்தியா, சவுதி அரேபியா நட்புறவுக்கு கூடுதல் ஆற்றலை சேர்க்கும் விதத்தில், மேன்மை தங்கிய பட்டத்து இளவரசர் அப்துல் அசீஸ் பின் சல்மானுடன் எனது சந்திப்பு சிறப்பாக இருந்தது. நமது உறவில் எரிசக்தி முக்கியத் தூணாக உள்ளது.
pic.twitter.com/qhwbfKl4bf
-நரேந்திர மோடி
இளைஞர் நலன் மற்றும் விளையாட்டு அமைச்சகம்
தேசிய ஆண்கள் ஹாக்கி முகாம் ஒரு வாரத்திற்கு முன்னதாகவே டிசம்பர் 12 அன்று நிறைவடைகிறது
பெங்களூரில் உள்ள இந்திய விளையாட்டு ஆணையத்தில் நடந்து வரும் தேசிய ஆண்கள் ஹாக்கி முகாம், ஒரு வாரத்திற்கு முன்னதாகவே டிசம்பர் 12 அன்று நிறைவடைகிறது.
இதனால் நான்கு மாத தொடர் பயிற்சிக்குப் பிறகு ஹாக்கி வீரர்களுக்கு மூன்று வாரங்கள் ஓய்வு கிடைக்கும்.
இந்த காலகட்டத்தின் போது, ஒருங்கிணைந்த வலுப்படுத்துதல் மற்றும் தயார்படுத்துதல் பயிற்சி அவர்களுக்கு வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675756
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மின்னணு  வாழ்நாள் சான்றிதழை முன்னிறுத்தி தேசிய அளவிலான விழிப்புணர்வு பிரச்சாரம்
மத்திய அரசின் பணியாளர் நலன், பொதுமக்கள் குறைதீர்ப்பு மற்றும் ஓய்வூதிய அமைச்சகம், ஓய்வூதியம் மற்றும் ஓய்வூதியர்கள் நலத்துறை சார்பில், மின்னணு  வாழ்நாள் சான்றிதழை முன்னிறுத்தி தேசிய அளவிலான விழிப்புணர்வு பிரச்சாரம் தொடங்கப்பட்டுள்ளது.
ஆன்ட்ராய் செல்போன் மூலம், முக அங்கீகாரத் தொழில்நுட்பத்தைப் பயன்படுத்தி, ஓய்வூதியதாரர்கள், தங்கள் வாழ்நாள் சான்றிதழை சமர்ப்பிக்கும், மைல்கல் நடைமுறையை, கடந்த ஆண்டு நவம்பர் மாதம் மத்திய இணை அமைச்சர் திரு.ஜிதேந்திர சிங், தொடங்கிவைத்தார்.
தற்போது அத்துறை சார்பில், டிஜிட்டல் முறையில், முக அங்கீகாரத் தொழில்நுட்பத்தைப் பயன்படுத்தி வாழ்நாள் சான்றிதழை சமர்ப்பிப்பதை மேலும் பிரபலப்படுத்தும் வகையில், தேசிய அளவிலான பிரச்சாரம் தொடங்கப்பட்டுள்ளது.
எனவே மத்திய அரசில் பதிவு செய்யப்பட்ட அனைத்து ஓய்வூதியதாரர் சங்கங்கள், ஓய்வூதியத்தை விடுவிக்கும் வங்கிகள், மத்திய சுகாதாரத்துறை அமைச்சகத்தின் சார்பில் நடத்தப்படும் நல மையங்கள் ஆகியவை, இதற்கான சிறப்பு முகாம்களை நடத்தி, ஓய்வூதியம் பெறும் நடைமுறையை ஓய்வூதியதாரர்களுக்கு எளிமையாக்குமாறு அறிவுறுத்தப்பட்டுள்ளது.
இதன் ஒருபகுதியாக, ஓய்வூதியத் துறை அதிகாரிகள் திருமதி. டெபோரா உமேஷ், ஆன்ட்ரூ ஜூமாவிய கர்தக், திருமதி.தன்யா ராஜ்புத் ஆகியோர், புதுதில்லியில் உள்ள ஆர்.கே. புரம் பாரத ஸ்டேட் வங்கி கிளையில் நவம்பர் 11ம் தேதி நடைபெறும் சிறப்பு முகாமில் பங்கேற்கின்றனர். இதேபோல், நொய்டா 2வது செக்டாரில் உள்ள பாரத ஸ்டேட் வங்கி கிளையில் நவம்பர் 12ம் தேதி நடைபெறும், இந்த சிறப்பு முகாமில் பங்கேற்கிறார்கள்.
இதேபோல், மத்திய ஓய்வூதியம் மற்றும் ஓய்வூதியதாரர்கள் நலத்துறை செயலாளர் திரு. தீபக் குப்தா தலைமையிலான குழு, நவம்பர் 11ம் தேதி உத்தரபிரதேசத்தின் பிரயக்ராஜ் பகுதியில் உள்ள பாரத ஸ்டேட் வங்கி கிளையில் நடைபெறும் சிறப்பு முகாமில் கலந்துகொள்கிறார்கள். அனைத்து ஓய்வூதிதாரர்களும் இந்த முகாம்களுக்கு வருகை தந்து, டிஜிட்டல் முறையிலான வாழ்நாள் சான்றிதழை சமர்ப்பிக்கலாம்.
முன்னதாக, ஓய்வூதியதாரர்கள் தங்கள் வாழ்நாள் சான்றிதழை சமர்பிப்பதற்காக, வங்கிகளில் நீண்ட வரிசையில் காத்திருக்க வேண்டிய நிலை இருந்தது. அந்த நிலையை மாற்றவே தற்போது டிஜிட்டல் முறை தொடங்கப்பட்டுள்ளது.
PIB Headquarters
கொவிட்-19 - பிஐபி செய்தித் தொகுப்பு
02.05.2020
· பிரதமர் அலுவலகம்
· உள்நாட்டு விமானப் போக்குவரத்து அமைச்சகம்
· கலாசாரத்துறை அமைச்சகம்
· பாதுகாப்பு அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· அறிவியல் மற்றும் தொழில்நுட்பத்துறை
· சுற்றுலா அமைச்சகம்
· மற்றவை
(